Traktorist zapeljal v Savo in umrl

Podrobnosti za zdaj še niso znane

V Posavju se je zgodila delovna nesreča. Traktorist je s cestišča zapeljal v reko Savo, kjer so ga gasilci pozneje našli mrtvega.
Po poročanju uprave za zaščito in reševanje se je nesreča zgodila ob 14. uri v naselju Kompolje v občini Sevnica. Na kraj dogodka so odšli gasilci Prostovoljnega gasilskega društva Sevnica, ki so s čolnom in dvema potapljačema začeli reševanje v reki. Voznika so našli mrtvega v kabini traktorja. Vzrok nesreče pristojne službe še ugotavljajo.

